Viliam z Ockhamu

Viliam z Ockhamu (asi 1285, Ockham pri Londýne – 1349, Mníchov), známy aj ako William (of) Ockham/Occam/Hockham, bol stredoveký anglický teológ a scholastický filozof, najväčší predstaviteľ stredovekého nominalizmu, hlavný predstaviteľ via moderna, neskorej scholastiky. Člen františkánskeho rádu. V roku 1328 exkomunikovaný.

Ockham učil na Oxfordskej univerzite. Roku 1324 sa mal dostaviť pred pápežskú teologickú komisiu v Avignone vo veci vyšetrovania päťdesiatich chybných tvrdení v jeho komentári k Lombardovým Sentenciám. V roku 1328 ušiel do Pisy, kde sa uchýlil pod ochranu Ľudovíta Bavorského, s ktorým sa následne vrátil do Mníchova.J. M. M. Thijssen, Censure and Heresy at the University of Paris 1200–1400 (Philadelphia: University of Pennsylvania Press, 1998), s. 14. 

Spolu s Dunsom Scotom bol vodcom scholastickej opozície proti tomizmu. Tvrdil, že existenciu Boha a iné náboženské dogmy nemožno dokázať rozumom a že sa zakladajú výlučne na viere. Filozofia sa preto musí oddeliť od teológie.

 Pozri aj 
 Occamova britva
 Neskorá scholastika
 Terminizmus

 Referencie 

 Externé odkazy 


Kategória:Narodenia v 13. storočí
Kategória:Úmrtia v 1349
Kategória:Stredovekí filozofi
Kategória:Anglickí filozofi
Kategória:Anglickí teológovia
Kategória:Katolícki teológovia 14. storočia
Kategória:Anglickí františkáni